ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
30 ก.ย. 2558

สรุปภาวะตลาดภาคเช้า : SET แกว่งในแดนบวก – SET ได้รับ Sentiment เชิงบวกจากตลาดภูมิภาคซึ่งกลับมาฟื้นตัว ส่งภาพการเคลื่อนไหวของ SET ในช่วงเช้าแกว่งในแดนบวกได้ อย่างไรก็ตาม ตลาดที่ยังขาดปัจจัยหนุนที่เด่นชัด ส่งผลให้การปรับขึ้นยังถูกจำกัด หรือบวกได้ไม่มากนัก มาปิดตลาดภาคเช้าที่ระดับ 1352.57 จุด, +3.73 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลักปิดบวกลบไม่มากนัก โดยพลังงาน, ICT และแบงก์ +0.6%, +0.2% และ -0.1% ตามลำดับ ด้านตลาดภูมิภาคอยู่ในแดนบวก
กลยุทธ์ที่แนะนำ : ช่วงบ่าย: คาดทรงๆ ถึงรีบาวด์ได้ต่อ ตราบใดที่ยังไม่ต่ำกว่า 1340 จุด โดยภาคบ่ายลุ้นการทำ Window dressing ปิดงวด Q3/58 หากเกิดขึ้นจะหนุนการรีบาวด์ของ SET ได้ต่อ แนวต้านระยะสั้นช่วงนี้อยู่ที่ 1360-1365 จุด กลยุทธ์ การเก็งกำไรพอทำได้ ตาม SET ที่อยู่ในช่วงรีบาวด์ แต่ยังเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ TIPCO (รับ 15.10 ต้าน 16.80 Cut 14.50)